# Loa-dour

Loaioù-dour a reer e brezhoneg eus plant a gresk hag a vleugn en dour dous : lennoù, loc'hoù, stankoù, ha dourredennoù gorrek o c'has. E strad an dour e vez gwrizioù ar plant, a c'hall bezañ ken hir ha 5 metr, ha war ar gorre e vez o delioù bras pe vrasoc'h hag o bokedoù.

## Rummataouriezh

E pevar (4) c'herentiad emañ renket ar pevarzek (14) genad hag ar c'hant pevar ha tri-ugent (164) spesad loaioù-dour anavezetañ.
| Riezad | Plantae | Plantae | Plantae | Plantae |
| Isriezad | Tracheobionta | Tracheobionta | Tracheobionta | Tracheobionta |
| Skourrad | Magnoliophyta | Magnoliophyta | Magnoliophyta | Magnoliophyta |
| Kevrennad | Magnoliopsida | Magnoliopsida | Magnoliopsida | Magnoliopsida |
| Iskevrennad | Magnoliidae | Magnoliidae | Magnoliidae | Asteridae |
| Urzhad | Nymphaeales | Nymphaeales | Nymphaeales | Solanales |
| Kerentiad | Cabombaceae Rich. ex A.Rich. 1822 | Nelumbonaceae A.Rich. 1827 | Nymphaeaceae Salisb. 1805 | Menyanthaceae Dumort. 1829 |
| Genadoù | 2 | 1 | 5 | 6 |
| Spesadoù | 8 | 2 | 78 | 76 |
| | Brasenia schreberi Gmel. 1791 | Nelumbo nucifera Gaertn. 1788 | Nymphaea nouchali Burm.f. 1768 | Nymphoides indica (L.) Kuntze 1891 |

## Deskrivadur

Eus an atredoù naturel en em vergn e strad an dour izel chag pe chakoc'h e kresk un dangorzenn betek ar gorre ma tispak delioù damgelc'hiek asket-don el lec'h m'eo stag korf an delienn ouzh al lostig. War-neuñv e chom an delioù hag ar bokedoù, a gresk war-eeun diwar an dangorzenn dre lostigoù hir.

## Gounezerezh

Eus an urzhad Nymphaea e teu al loaioù-dour a c'hounezer el liorzhoù (daoust d'an nav nénuphars dont eus Nufar lutea en urzhad Solanales), ha hroned eo an darn vuiañ anezho.

## Anvioù

   * Loa-dour
An anv-se a voe roet gant H. du Rusquec en e c'heriadur galleg-brezhoneg (1886) evit ar pennger MACLE ; macre eo anv gallek all ar blantenn-se, Trapa natans er c'herentiad Haloragaceae, ha kistinenn-dour e brezhoneg.
   * Loa-zour
    Loaioù-dour eo an anv paotañ evit ar plant eus ar c'herentiad Nymphaeaceae$^,$$^,$$^,$$^,$$^,$.
   * Skudell-dour
    Dre fazi e reer skudell-dour eus plant ar c'herentiad Nymphaeaceae, da heul Roparz Hemon rak nénuphars n'int ket, pa'z int izili eus ar c'herentiad Araliaceae, plant-red a gresk e metoù gleb. Hydrocotyle vulgaris eo anv skiantel ar spesad, a zo anvet écuelle d'eau e galleg — alese ar fazi moarvat$^,$.

## Skeudennaoueg

* Victoria Cruziana
* Nymphaea Fabiola
* Nymphaea tetragona
* Boked loa-zour (© Yann Forget)
* Boked loa-zour ruz

## Livouriezh

* Hylas and the Nymphs Waterhouse, 1896
* Les nymphéas Monet, 1920-26

## Liammoù diavaez

* (en) 'Plants of the World Online'. Kavet : 22/02/2022.
* (en) 'World Checklist of Selected Plant Families (WCSP). Kavet : 22/02/2022.
* (en) 'The World Flora Online'. Kavet : 22/02/2022.
* (en) 'Integrated Taxonomic Information System (ITIS). Kavet : 22/02/2022.
* (en) 'National Center for Biotechnology Information (NCBI). Kavet : 22/02/2022.
* (en) 'Germplasm Resource Information Network (GRIN). Kavet : 22/02/2022.

## Notennoù ha daveennoù

* ↑ 'Geriadur H. du Rusquec'. Kavet : 22/02/2022.
* ↑ Geriadur Ménard / MACRE.
* ↑ LOA-ZOUR, s. f. Nénufar ou lis d'étang, plante aquatique, Pl. loaiou-dour. Mot à mot CUILLER D'EAU. Voyez LUGUSTR. Dictionnaire breton-français de Le Gonidec, 1850.
* ↑ loa-zour f. loaioù-dour nénuphar. Geriadur brezhoneg-galleg Roparz Hemon, 6vet embannadur, 1978, pajenn 524b.
* ↑ NÉNUFAR (M.) Loa-zour (F.), Dictionnaire classique français-breton, Levrenn VII, pajenn 2401a, miz Kerzu 1990.
* ↑ Devri : loa-zour f. loaioù-dour
* ↑ NÉNUPHAR loa-zour f. loaioù-dour; kaolenn-zour f.; kaol-dour coll.; loa-ran f. loaioù-raned; loa-skignan f.; loaioù-skignaned, Dictionnaire français-breton (Martial Ménard), 2012, pajenn 911a ; 2020, pajenn 902b.
* ↑ TermOfis Ofis publik ar brezhoneg : nénuphar (général) | loa-zour | b. | loaioù-dour (étudié).
* ↑ kudell-dour f. nénuphar. Geriadur brezhoneg-galleg Roparz Hemon, 6vet embannadur, 1978, pajenn 738b.
* ↑ Devri : skudell-zour f. skudelloù-dour (botanique) Hydrocotyle Hydrocotyle vulgaris.
* ↑ HYDROCOTYLE (Hydrocotyle vulgaris) skudell-zour f. skudelloù-dour, Dictionnaire français-breton (Martial Ménard), 2012, pajenn 694a ; 2020, pajenn 689b.